JohanHeinsen/ENO huggingface dataset:
Berlingske Tidende, 1782-01-14
Philladelphia, den 24de October. Congressen har her bekiendtgjort følgende: I Dag Morges ankom General Washingtons Adjutant, Oberste Tilgh. man, med følgende Skrivelse til Kongressen, Hoved=Qvarteret ved York den 19de October 1781. Jeg har den Ære at melde Kongressen, at det er lykkelig sat i Værk, at overrumple den Brittiske Armee under Lord Cornwallis's Commando. Den utrættelige Jver, som ved denne Leylighed besiælede enhver Officier og Soldat af den Allierte Armee, har fornemmelig gjort at denne vigtige Tildragelse gik tiligere for sig, end mit fasteste Haab lod mig forvente. - Den besynderlige Kappelyst, som oplivede den hele Armee, opfyldte mit Hierte med den reeneste Fornøyelse og lod mig forudsee den lykkeligste Følge. - Den 17de hujus bekom jeg det første Brev fra Lord Cornvallis med det Forslag, at Commissarier maatte træde tilsammen, for at handle med hverandre om Posternes Overgivelse ved York og Gloucester. Brevvexlingen, som jeg herpaa førte med ham, og Capitulationen, som blev sluttet den 19de, følger hermed. Jeg haaber at samme vil erholde Congressens Biefald. - Jeg maatte være berøvet al Følelse af Taknemmelighed, dersom jeg ikke her med største Erkiendtlighed meldte om den gode og virksomme Biestand, som jeg til vore Operationers Udførelse har haft af Hs. Excellence, Græ von Rochambeau. Jntet er at ligne med vore Alliertes Jver, uden de Amerikanske Officerers Efterfølgelses Aand, som ikke vilde lade sig overvinde i Virksomhed. - Jeg ønsker, at jeg var i Stand til at udtrykke for Congressen, hvor meget jeg finder mig Græv Grasse og Officiererne paa hans Flode forbunden for den store Hielp og Understøttelse, som de have beviist mig, ved det at den lykkeligste Overeensstemmelse i Tænkemaade og Hensigter herskede imellem dem og Armeen, og frembragte enhver muelig Medvirkning. - En Fortegnelse overde Fangne, Munitionen, Artilleriet, Skibene o. s. v. skal blive oversendt, saasnart mueligt. Oberste Laurens og Grærde Noailles vare Commissarier paa vor Side, da Capitulationen blev forfærdiget. - Oberste Tilghmann, een af mine Adjutanter, har den Ære at bringe Deres Excellence denne Skrivelse. Om enhver liden Omstændighed som ikke indeholdes i dette Brev, skal han kunne give dem Underretning o. s. v. - Deres Excellence og Kongressen ville behage at modtage min Lykønskning over denne vigtige Begivenhed. Jeg er med største Ærefrygt og Agtelse o. s. v. G. Washington.
Berlingske Tidende, 1782-01-14
Versailles, den 27de December. Fregatten, le Crescent, som fores af Ridderen de Folingyhar i Gaar Aftes overbragt Ministeren Breve af 20de December fra Græven af Guichen, i hvilke denne General melder, at den Engelske Escadre, bestaaende af 13 Skibe, stødte den 12te hujus, om Morgenen, i en meget taaget Luft, paa Arriergarden af Convoyen, som var mere end 2 Mile borte fra Floden, og at han ikke havde faaet nogen Efterretning derom, førend da Admiral Kempenfeldt angreb Activ, som udgjorde hans Arriergarde. Han seylede herpaa op imod Engelænder. ne, som holdte Vinden. Men han har ikke kunnet naae dem, førend Natten kom paa; og saasom han den 13de, om Morgenen, ikke fandt dem igien, saa havde han atter samlet sin Convoy, og fortsat Reysen. - J Følge en Fortegnelse at 18de December have vi af 80 Transportskibe savnet 25 men nogle Skibe, som siden efter atter ere stødte til Floden, have berettet, at de have seet 15 Skibe, og erkiendt samme for saadanne, som hørde til deres Convoy, og at de samme ere seylede med hinanden til deres Bestemmelse. Græven af Guichen beretter endnu, at 26 Skibe af Convoyen fra Burdeaux ere den 20de, om Morgenen, under Bedækæning af Nereide, blevne signalerede, og have forenet sig med Floden.
Berlingske Tidende, 1782-01-14
Paris, den 28de December. Algiererne ove nu deres Røverie paa den frækkeste Maade i den Middellandske Søe. De have taget 2 rige Skibe, som vare bestemte fra Marseille til vore Øer, og vurderes for 800000 Livres. Paa de Syriske Kyster have Engelænderne opkapret fra os et endnu rigere Skib.
Berlingske Tidende, 1782-01-14
London, den 25de December. I Gaar fik Admiralitetet Breve med Paketbaaden, the Camden, fra Gouverneur Dalling paa Jamaica. Camden var tillige med adskillige Skibe, som vare bestemte til Liverpool, afseylet den 23de October. Fransoserne have, i Følge de med denne Leylighed erholdte Efterretninger, trukket et stort Corps Tropper tilsammen, nemlig 800 Mand fra Granada og 400 fra Tabago, som vare bestemte til en vil Expedition. Ordet havde gaaet, at det skulde gielde de Besiddelser, som vi have frataget Hollænderne, hvilke man igien vilde erobre. Men da man snarere formodede, at de havde Sigte paa Barbados; har Gouverneuren paa St. Lucia afsendt nogle Tropper derfra til bemeldte Øe. Jmidlertid havde man ved Camdens Afseyling intet nærmere detsangaaende faaet at vide. - Det Rygte, at Barbados skal være i Fiendens Hænder, holdes for ugrundet; og hvad Hertugen, af Chandos i denne Henseende for nogen Tid har udladt sig med i Overhuset, er i vore offentlige Blade urigtigen bleven anmeldt. Egentligen vare hans Ord: At han i Følge de Efterretninger, han havde fra Vestindien, maatte formode at Barbados var taget i Besiddelse af Fienden. Barbados ligger iblandt alle Caribiske Øer meest østlig, 90 Mile sydøstlig fra Martinique og 70 Mile østlig fra St. Vincent, er fra Norden til Sønden 25 Mile lang, og fra Østen til Vesten 15 Mile breed. Antallet paa de hvide Jndvaanere angiver man for omtrent 20000, og Antallet paa de sorte Slave for 100000. Naar man beregner det ene Aar med det andet, saa bliver der aarligen udført fra denne Øe imellem 20 til 30000 Oxhoveder Sukkere. Det forstaaer sig af sig selv at denne Beregning kan ikke efter den sidste Orcan være nogen rigtig Maalestok, da saa mange Sukker=Plantager med mere bleve gandske ruinerede, og vil have Tiid til at komme i Flor igien. - Floderne fra Demerary og Esseqvebo forventes dagligen. De bestaae af omtrent 27 Skibe, som fornemmeligen ere ladte med Bomuld, og afseylede derfra den 24 October under Convoy af Fregatten Hyæna. Den største Deel af Floden fra Qvebek er ankommen til Crookhaven i Jrland. - Det paa Gravesand nye anlagte Fort er nu allerede i fuldkommen Stand. Det bestaaer af et Batterie med tvende Rader Kanoner: i den underste kan være 28 to og fyrgetive Pundiger, og i den øverste 24 otte og tive Pundiger. Til Foraaret skal, heder det, ikke langt derfra endnu anlegges et andet Fort. En Bataillon af det 65de Regiment har fra den Tiid af, at dette nye Verk er kommet i Stand, gjort Tieneste paa Gravesand, og efter en udtrykkelig befaling fra Artillerie Departementet er det ingen tilladt at komme derhen.
Berlingske Tidende, 1782-01-14
Endskiønt Vinden i 8 Dage bestandig har været vestlig, er dog det længe forventede Postskib fra Charlestown og Syd Carolina ikke ankommen, hvilket foraarsager os stor Bekymring. Over Frankrig vil man have den Efterretning, at den har været Oprør i Charlestown til Bedste for Amerikanerne; at General Green har bemægtiget sig Staden; at 20 af de fornemste Indbyggere, som holdte med de Brittiske Tropper, ere blevne hengte og deres Eiendomme confisqverte, og at de med Riis, Bomuld og Jndigo ladte Skibe, som laae der i Havnen, og skulde gaae til Engeland, ere blevne skikkede til Frankerig. Men alt dette behøver dog en nærmere Bekræftelse. Admiral Rodney, som opholdes ved de vestlige Vinde, ligger endnu med sin til Vestindien bestemte Escadre, som skal være 16 til 18 Linieskibe stærk, i Cawsand Bay ved Plymouth. - Fra Nye=Pork har man faaet at vide, at den bekiendte Partiegiænger Johnson har trængt sig frem næsten til Saratoga, og at de der værende Landsoldater forsamle sig for at vise ham Veyen tilbage, som han formodentlig selv vil finde, førend Amerikanerne lære ham den. - Hoftidenden, for i Dag indeholder en Liste over de Skibe og Fartøyer, som Admiral Parkers Escadre paa Stationen ved Jamaika fra den 1ste Februarii til den 30te Januarii 1781 have taget. De ere i alt 62 Priser. - Den Efterretning, at der den 31te October skal være forefaldet imellem Admiralerne Digby og Drake, paa den ene Side, og en Division af den Franske Flode, paa den anden Side, et Søeslag, hvori Admiral Drake har erobret de Franske Skibe, Northumberland og Magnifique paa 74 Kanoner, og Admiral Digby Dilligente og endnu 2 andre Fregatter; at begge Escadrerne have lidt meget, og vort Forliis bestaaer af 354 Døde og 776 Saarede, er lige saa ugrundet og falsk, som det Rygte, at Marquis von Bouille, Gouverneur paa Martinique, har borttaget Barbados.
Berlingske Tidende, 1782-01-14
Kaper=Capitainen Pot som paa det Danske Skib, den hvide Svane, røvede 2000 Rdlr., og desuden har begaaet grove Røverier paa Færøe, har nu af Retten i Edingborg faaet den Dom, at han skal hænges den 13de Februarii Skipperen og Skibs=Folkene af bemeldte Skib, den hvide Svane, som personligen have vidnet imod ham for Retten, have faaet Løfte og Reyse=Omkostningernes og deres Opholds Gotgiørelse. Det Røvede er og bleven Vedkommende tilbagebetalt.
Berlingske Tidende, 1782-01-14
Amsterdam, den 1ste Januarii. Algiererne have taget det Keiserlige Skib, Ostendes Velfærd, og opbragt det til Algier. - En Englænder fra Bombay, som nu opholder sig i Wien, har sammestæds den 6te December faaet et Brev fra Bombay af 14de September, der lyder saaledes: General Eyre Coore, som camperede med sin Armee for Madras, blev af Sahib Kan, Hyder Alys Søn og bedste General angrebet med 80000 Mand af Jnfanterie og 32000 Mand Cavallerie. Jndianerne søgte 3de gange at bestige Engelændernes Retranchementer; men bleve hver gang slagne tilbage med stort Forliis. Endelig, da den Engelske General saae sig for trangt indsluttet i sin Leyr, gjorde han Udfald med 5000 Europæer og 17000 Seapoys, og leverede Sahib Kan et Feldtslag, hvori den sidste mistede 13000 Døde og Saarede, og blev nødt til at forlade hele Carnati- og Bengalen. Otte Dage forhen havde General Goddard været i Bataille med Mur=Mahomed, Maratternes General, paa de Malabariske Kyster, taget al Bagagen og 30 Kanoner fra Jndianerne, og gjort 11 Franske Officierer tilligemed 23 Jngenieurer til Fanger. Engelænderne have med 3800 Mand indtaget det Hollandske Establissement i Surate, gjort sammestæds 360 Mand til Fanger, og erobret 32 Kanoner. Admiral Hughes er den 28de August seylet med sin Flode til Cochin, som er det fornemste Hollandske Establissement paa den Malebariske Kyst.
Berlingske Tidende, 1782-01-14
Haag, den 1ste Jan. Som man erfarer, saa har Baron von Haaften, de Herrer Generalstaters Ambassadeur i Constantinopel, i sit sidste Brev berettet Efterfølgende: Den bekiendte Tractat, hvorpaa her i nogen Tiid er bleven arbeydet, imellem Porten og Spanien, og om hvilken det hedde udenlands, at den var nær ved at blive sluttet, synes for nærværende Tiid at være længere borte derfra, end nogensinde tilforn. Den Artikel angaaende Neutralitæten, som Porten vil have indlemmet i Tractaten, forhindrer sammes Slutning. Porten forlanger, at Spanien skal iagttage en nøye Neutralitæt, ifald samme skulle blive indviklet i en Krig med en eller anden Magt, i hvo og samme maatte være, og at, i Henseende til Porten, dersom Spanien skulle være forpligtet til at udholde en Krig, saaledes som dette Tilfælde nu existerer med Engeland, denne Neutralitæt ikke skal strække sig videre end til Christenheden, og at det altsaa, i Fald Kronen Spanien nogen Tiid skulde geraade Fiendskab med den ene eller den anden, eller alle Barbariske Stater, Algier, Tunis og Tripolis, skal staae Porten frit for, i Overeensstemmelse med denne Tractat, at giøre fornævnte Barbariske Stater al Bistand, saaledes, som samme vil finde det raadeligt. Man har Aarsag til at troe, at den Katholske Konge aldrig vil indgaae et saa udsvævende og uretfærdigt Forlangende, men for i dets Sted renuncere paa Tractaten, ifald Porten skulle vedblive sine Prætentioner. Man skal maaskee med første Skrivelse fra Hr. von Haaften kunne give nærmere Efterretning om denne Sag. For Resten slutter Ambassadeuren sit Brev med følgende Anmærkning: Den Opførsel, som Porten lang Tiid har udviist, og som samme endnu for nærværende Tiid vedligeholder; de Ting, som den har foretaget sig, og endnu foretager, ere saaledes beskafne, at samme synes at forkynde det ottomanniske Rige hele Verdens Foragt, og maaskee endog dets Undergang. Man kan ikke finde hverken Orden eller Systemme hos samme. Enhver giør, hvad ham behager, og overalt bemærker man en Confusion &c. - Somman har erfaret, saa have de Herrer Generalstater ved en Resolution, som deres Høymægtigheder have taget ovenmeldte Dag, bevilget den frie Jndførsel af Jern Kanoner og Amunition, saa vel til Lands, som til Vands, i vor Republik, dog med den Betingelse, at samme maa være bestemte til Republikens Tieneste, og denne Tilladelse skal forblive i sin Kraft saalænge, som nærværende Krig vedvarer. - Efter Breve fra Martinique har man der ventet Hr. von Grasse med 18 Skibe af Linien; og i Følge Efterretninger, som neutrale Skibe have medbragt fra de Engelske Besiddelser i Vestindien, var man ikke paa disse sidste i den bedste Forsvarsstand, og derfore meget bekymret, i Anledning af Hr. von Grasse Foretagender, hvilken, som man befrygtede, maatte komme førend Admiral Hood.
Berlingske Tidende, 1782-01-14
Corsøer, den 10de Januarii. Jndkomne: Den 4de hujus nogle Musikanter fra Tydskland til Kiøbenhavn; den 5te Hofjunker Cederfeldt, Landsdommer Koefoed og Land=Jnspecteur Berg fra Fyhn hertil, den 7de Kongel. agende Post 10 Læs; den 8de Kammerjunker Schested fra Fyhn til Kiøbenhavn, Kongel. Dansk Legations=Secretair Kønnemand ved det Kongel. Svenske Hof, fra Hamborg til Kiøbenhavn og Stockholm. Udgaaet: Den 5te hujus Etatsraad Flesborg og Major Moth fra Kiøbenhavn til Holsteen; den 6te Kongel. agende Post 5 Læs; den 9de Kammerherre Lytzow til Fyhn, Skipperne Rehder og Petersen fra Kiøbenhavn til Holsteen; nogle forliiste Skibsfolk, som ved Stevns Klint have forliist en stor Preussisk Fregatskib fra Stettin.
Berlingske Tidende, 1782-01-14
Helsingøer, den 14de Januarii. Den 12te hujus indkom fra Nordsøen det første Skib for dette Aar, som var et Svensk af og til Stralsund fra Amsterdam med Ballast, sidst fra Norge, hvor samme havde ligget nogle Dage for Storm og contrair Vind. Den 12te ankom 1 Fregat af og fra Kiøbenhavn, destineret til Middelhavet. Den 13de ankom 1 Fregat af og fra Kiøbenhavn til St. Croix. J Sundet ligge for contrair Vind 11 Skibe, alle af og fra Kiøbenhavn, deraf de 10 til Amerika og 1 til Middelhavet.
Berlingske Tidende, 1782-01-14
Kiøbenhavn, den 14de Januarii. Den 21de Decbr. 1781 er Kammersecretaire Jver Christian Malling allernaadigst beskikket til at være virkelig Kammerraad og Fuldmægtig Frederich Conrad Bugge til at være Kammersecretaire.
Berlingske Tidende, 1782-01-14
Under Dato Christiansborg den 17de December 1781 har Hs. Majestæt allernaadigst udgivet en Forordning, hvorved Oppebørsels Betienterne i Hertugdømmerne Slesvig og Holsteen, Herskabet Pinneberg, Grævskabet Ranzau og Staden Altona, som samtlig staae under Rentekammeret, mer bestemt foreskrives de dem paaliggende Pligter, og adskillige Punkter Oppebørsels=Væsenet vedkommende end videre blive anordnede og fastsatte.
Berlingske Tidende, 1782-01-14
Høyeste Rets paadømte Sager, i forrige Uge: No. 139.
Berlingske Tidende, 1782-01-14
afg. Doctor Holmboes Efterleverske, paa egne og Medarvingers Vegne, contra Kammer=Advocaten. No. 147. Laugmand Jacob Hveding, c. Gutte Zachariasen, m. fl. No. 148, Proc. Jørgen Friborg, c. Advocatus Regius Jacob Bentzon. No. 149. Levin Jørgen Rohde, c. Joseph er John de Windt. No. 150. Engel Benners, c. Corneliugvon der Heyde. No. 151. Daniel Jansen, c. Stadshaupt, mand Ditlef Pettersen. No. 152. Anthonia, afg. Proc. Schwartzkopffs Enke, c. Jacob Henrich Schmaltz.
Berlingske Tidende, 1782-01-14
Paa Løverdag den 19de Januarii afgaaer den Kongelige Danske agende Post tillige til Jylland, Jndleveringen dertil skeer Fredag Eftermiddag imellem 12 og 5 Slet.
Berlingske Tidende, 1782-01-14
Fra den 5te til den 12te Jan. h. a. ere her i Staden copulerede 14 Par, fødte Drenge 15, Piger 17, tilsan, døde Mænd 26, Qvinder 24, Drenge 21, Piger 16, tilsammen 87, ere altsaa 55 flere døde end fødte. De Døde ere bortrykkede af følgende Svagheder: Alderdom 6, Barselseng 2, Beenbrud 1, Brøstsyge 8, Druknet 2, Dødfød 1, Feber 7, Forraadnelsesfeber 1, Galdefeber 1, Hidsig Feber 4, Kighoste 1, Kopper 6, Kramper, Kræft 1, Moersyge 1, Slaget til døde 1, Slag 23, Sovesyge 1, Svindsoet 2, Tænder 4, Tærende Syge 6, Uangivne Svagheder 3. Vattersoet 4.
Berlingske Tidende, 1782-01-14
Copulerede. J Kiøbenhavn den 1ste Jan. Hr. Procurator Peder Salomon og Jfr. Cecilia Krebs; den 11te Hr. Assessor Mads Fritsch og Frøken Elisabeth Sophie Koefoed.
Berlingske Tidende, 1782-01-14
Døde. J Aalborg den 31te Decbr. Hs. Excellence Hr. Geheime Conferents=Raad Baron Jver von Holk, i sit 82 Aar.
Berlingske Tidende, 1782-01-14
J Kiøbenhavn den 12te Jan. Hr. Justits=Raad Christen Hee, Phil. &. Math. inf. P. P. O. og Lector Mathesens ved Søe=Cadet Academiet, 70 Aar; den 13de Hr. Christian Arvesen Sørøe, Student, 24 Aar.
Berlingske Tidende, 1782-01-14
Posten fra Hamborg er ikke ankommen Kl. 9 Aften, AVETISSEMETS.
Berlingske Tidende, 1782-01-14
Fra Pressen er nu færdig: Davids Palmer i en fri Oversættelse 1ste Bog 1ste Hæfte af Birgitte Catharine Boye, og bekommes hos Boghandler Hr. Gyldendal i Silkegaden No. 66. saavelsom hos Forfatterinden paa Kongens Malt=Mølle No. 89 i St. Anne Gade; Prisen for Subscribenterne er 1 Mk. 14 s. paa Trykp. og 2 Mk. 8 s. paa Skrivpapiir, for andre Kiøbere er Prisen paa Trykpapiir 2 Mk. 8 s. og paa Skrivpapiir 3 Mk.
Berlingske Tidende, 1782-01-14
Et moralsk Ugeskrift: Om det Latterlige, udgaaer i dette AarS hver Løverdag, det skal indeholde Betragtninger og Fortællinger, samt Breve &c., der vise, hvorledes man med eller uden personlige Fortrin og Talenter paa een og anden Maade kan falde i det Latterlige, og forvolde sig og andre ubehageligheder. Dette Ugeskrift bliver paa et halv Ark, en Aargang koster 1 Rdlr., og skal her i Kiøbenhavn blive dem tilbragt, som maatte behage derfor at lade sig tegne hos Bogtrykker Simmelkiær paa AdresseContoiret.
Berlingske Tidende, 1782-01-14
Den femte Deel af Niemeyers bivelske Charakteeristik, oversat ved Hr. Mag. Bech, er nu færdig fra Pressen og leveres Subskribenterne for sædvanlig Priis og andre Kiøbere for 8 Mk. paa Trykpapiir og 10 Mk. paa Skrivpapiir, hos Gyldendal, i Silkegaden No. 66. Aarsagen, hvorfor denne 5te Deel leveres førend den 4de, er Forfatterens Langsomhed i at udgive den tydske Original; thi uagtet hans udtrykkelige Løvte, er endnu ikke den Tome, som skal levere Resten af det Gamle Testamentes Charakteristik og udgjøre det 4de Bind af den danske Oversættelse, udkommen; man har derfor troet at kunne paa en Maade fyldestgiøre Læserens Forventning ved at give dem den 5te Deel saa snart mueligt, hvilken indeholder det Nye Testamentes Charakteristik og er især underholdende og lærerig; dog skal den forbi gaaede 4de Tome leveres, saasnart mueligt, naar Originalen, er udkommen.
Berlingske Tidende, 1782-01-14
J Henseende til at forrige Kiøb- og Handelsmand Sr. Anders Lodberg, der her i Byen den 11te August, sidstleden ved Døden er afgangen, ikke i endeel Aar har ført nogen Handel, og alt saa ey heller formodes til Stervboet at være flere udenbyes Creditorer, end Skifte Retten allerede er bekiendt, bliver Dødsfaldet allene herved bekiendtgjort, og da efter et imellem den sal Mand og hans forlængst afg. Hustrue Anne Cathrine Muhle oprettede og allernaadigst confirmerede Testamente, dateret 30te Novbr. 1769., Boet efter Loven skal skiftes og deeles imellem begges Arvinger; saa bliver i samme Anledning samtlige de Afdødes Arvinger, om flere maatte være til, end de, som ved 30te Dagen den 10de Septbr. sidstleden ved Commissionairer have melt sig, tilligemed Creditorerne, indkaldede, de første deres Arve=Ret lovligen at anmelde, og de sidste med deres Fordringer beviisliggen og lovskikket at fremkomme, enten ved den paa Aalborg Raadstue 12 Uger fra Dato den 6te Mart. næstkommende, om Formiddagen Kl. 10 Slet, holdende Skifte=Samling, eller inden Snapsting næstkommende, da tillige formodes, at Debitorerne forinden betale, hvad de til Stervboet ere skyldige, ved hvilken Samling Stervboets Jndtægt og Udgift formeenes at bringes udi saadan Rigtighed, at Skiftet det paafølgende SnapsTing til Slutning kan blive befordret. Aalborg, den 12te Decbr. 1781. C. Rübner. F. C. Wormstrup.
Berlingske Tidende, 1782-01-14
Endskiønt de under Skiftet efter her i Byen den 14de August. sidstleden ved Døden afg. Karen Knuds Datter, forrige Borger og Skipper Børge Halvorsens Enke, anmelte Fordringer, overstiger den liden Jndtægt Boets Effecter ved Auction er udbragt til, bliver dog med 12 Ugers Varsel fra Dato bemelte Afdødes fraværende Datter Anne Børges Datter, gift med Visiteur Peder Christensen Hurtigkarl i Kiøbenhavn, herved indkaldet, at møde ved Skiftets Slutning paa Aalborg Raadstue den 12te Mart. 1782.; ligesaa bliver til bemelte Tid og Sted indkaldet Arvingerne efter afg. Jacob Sørensen Stræders Enke Karen Sørens Datter (der ved Døden her i Byen den 7de August sidstleder er afgaaet) som skal være 2de Sønner, nemlig: Søren Jacobsen boesadt i Kiøbenhavn og er Skræder af Profession, og Peder Jacobsen, som skal være Skoleholder udi Sielland, men paa hvad Sted vides ikke, for om noget ved Skiftets endelige Afgiørelse samme Tid kan blive tilovers for dennem at arve. Aalborg, den 18de Decbr. 1781. C. Rübner. F. C. Wormstrup.
Berlingske Tidende, 1782-01-14
Sidstafvigte 23de og 24de Novbr., er paa Klitmøller og Hansted Forstrande, Vesten og Norden Holmen i Thye udi Jylland, af Havet løs inddreven, nogle Foustager med Fransk Brændeviin, i alt 24 Stkr., hvoraf endeel vare Slumper, eftersom Bunden og Lugerne fandtes beskadiget; ikke desto mindre blev det dog ved Opfyldningen af de Herrer Toldbetientere her paa Stedet 15 Stkr. hele og gode, som til Huus er opført og i god Forvaring henlagt, hvilket udi de Kiøbenhavnske Berlingske Tidender, samt den Altonaiske Mercurius bekiendtgiøres; men da intet Vrag, eller nogen saadanne Ting og Tegn dermed fulgte, som kunde give tilkiende, hvor det Fahrtøy kom fra eller skalle hen som dermed maa være forliist, saa kan herfra ingen videre Oplysning derom gives. Nortorp pr. Thisted i Thye, den 10de Decbr. J. Mygind, Kongel. Strandforpagter.
Berlingske Tidende, 1782-01-14
Da, efter forhen gjorte Avertissement, ved Døden var afgangen i Hornum Præstegaard, Sogne Præsten Hr. Niels Lemmich, hvorpaa betimelig Forsegling, Registering og Vurdering, samt Auction er bleven holdet, er ydermeere anseet for got, at holde en Skifte=Samling, for Boens Tilstand end videre i For veyen at examinere, og Boens Jndgield og Udgield, at overveye og calculere, hvortil er berammet Torsdagen den 24de Januar. tilstundende Aar 1782., da de respective Arvinger, en BroderSøn, Monsr. Lemmich, paa Porcelains=Fabriqven i Kiøbenhavn, saa og een, den Afdødes Søster, i Ægteskab med Velærværdige Hr. Scalesin i Elleshøy ved Aalborg, begge tilforn advarede anmodes til ovenmelte Tid at møde, eller ved given Fuldmagt at lade møde, tilligemed Credi= og Debitorer, samt hvem der noget i Stervboen kunde have at erindre, alle i Sr. Manderup Due Huus i Hobroe, da enhver kan vente sin Ret og lovlige Medfart. Ondsild=Præstegaard ved Hobroe, den 20de Decbr. 1781. H. Monrad, Provst i Ondsild=Herred.
Berlingske Tidende, 1782-01-14
Udi Westervig Amt, Gruurup Sogn i Thye, er den 2den Decembr. ved Døden afgangen Jomfrue Cornelig Lars Datter Humble, hvilket herved af mig, som Skifte=Forvalter, bekiendtgiøres til Arvingernes, samt Credi= og Debitorers Efterretning. Thisted, den 2den Januar. 1782. B. Hauch.